# Kate Mulgrew

Kate Mulgrew (Dubuque, Iowa, Estats Units, 29 d'abril de 1955) és una actriu estatunidenca coneguda principalment pel seu paper de la capitana Kathryn Janeway a Star Trek: Voyager i el de Galina "Red" Reznikov a la sèrie de televisió Orange Is the New Black.

## Biografia
### Inicis

Mulgrew és la segona de vuit germans. Als 17 anys deixà casa seva i es traslladà a Nova York per preparar la seva carrera d'actriu. Mentre era a la Universitat de Nova York, va ser acceptada al Conservatori de Stella Adler. Finalment, va abandonar la universitat per dedicar-se a la seva carrera a temps complet.

### Carrera

Kate Mulgrew ha participat en més de 23 obres, 9 pel·lícules, 30 programes de televisió, 6 àudio llibres i un documental de televisió. Un dels seus primer papers va ser com la filla gran de la sèrie Ryan's Hope. Entre els seus papers d'actriu convidada està Hillary Wheaton, una presentadora canadenc alcohòlica en un episodi de Murphy Brown. També va participar en Cheers com a parella romàntica temporal de Sam Malone. També és recordada per protagonitzar la sèrie de curta durada Mrs Columbo. El paper més conegut de Kate Mulgrew és potser el seu paper com a Kathryn Janeway a la sèrie de ciència-ficció Star Trek: Voyager (emesa des del 1995 al 2001). Va fer història en la franquícia de Star Trek en interpretar la primera dona capitana com a personatge regular. A causa de certa semblança amb Katharine Hepburn, va protagonitzar un monòleg anomenat Tea at Five, basat en les memòries de Hepburn Me: Stories of My Life.
Kate Mulgrew va guanyar el Saturn Award en la categoria de millor actriu televisiva, el 1998 i el Golden Satellite Award com a millor actriu en sèrie televisiva dramàtica.

## Filmografia
### Programes de televisió

| Any | Títol | Paper |
| 1974 | The Six Million Dollar Man | Tinent Kolby |
| 1975–1978, 1983; 1986; 1989 | Ryan's Hope | Mary Ryan Fenelli |
| 1975 | Wide World Mystery: Alien Lover | Susan |
| 1976 | The American Woman: Portraits of Courage | Deborah Samson |
| 1978 | The Word | Tony Nicholson |
| 1978 | Dallas | Garnet McGee |
| 1979 | Jennifer: A Woman's Story | Joan Russell |
| 1979 | Mrs. Columbo: Kate Loves a Mystery | Kate Columbo / Callahan |
| 1981 | Manions of America | Rachel Clement |
| 1985 | Remo Williams: The Adventure Begins | Major Rayner Fleming |
| 1986 | Cheers | Janet Eldridge |
| 1987 | Hotel | Leslie Chase |
| 1987; 1992; 1994 | Murder, She Wrote | Sonny Greer, Joanna Grimsky Rollins, Maude Gillis |
| 1988 | HeartBeat | Dr. Joanne Springsteen / Halloran |
| 1988 | Roots: The Gift | Hattie Carraway |
| 1991 | Danielle Steel's Daddy | Sarah Watson |
| 1991 | Man of the People | Mayor Lisbeth Chardin |
| 1991 | Fatal Friendship | Sue Bradley |
| 1992 | Batman: The Animated Series | Red Claw |
| 1992 | The Pirates of Dark Water | Cressa |
| 1992 | Murphy Brown | Hillary Wheaton |
| 1993 | For Love and Glory | Antonia Doyle |
| 1995–2001 | Star Trek: Voyager | capità Kathryn Janeway |
| 1996 | Gargoyles | Anastasia Reynard / Titania |
| 1998 | Riddler's Moon | Victoria Riddler |
| 2006 | Law & Order: Special Victims Unit | Assistant US Attorney Donna Geysen |
| 2007 | Star Trek: Beyond the Final Frontier | Ella mateixa |
| 2007 | The Black Donnellys | Helen Donnelly |
| 2009 | Mercy | Jeannie Flanagan |
| 2011-2013 | Warehouse 13 | Jane Lattimer |
| 2011-present | NTSF:SD:SUV:: | Kove |
| 2013-present | Orange is the new Black | Red |

### Pel·lícules

| Any | Títol | Paper |
| 1980 | A Time for Miracles | Mother Seton |
| 1981 | Lovespell | Isolt |
| 1982 | A Stranger is Watching | Sharon Martin |
| 1985 | Remo Williams: The Adventure Begins | Major Rayner Fleming |
| 1987 | Tira la mama daltabaix del tren | Margaret |
| 1992 | Round Numbers | Judith Schweitzer |
| 1994 | Camp Nowhere | Rachel Prescott |
| 1995 | Captain Nuke and the Bomber Boys | Mrs. Pescoe |
| 2002 | Star Trek: Nemesis | Admiral Kathryn Janeway |
| 2004 | Of Ashes and Atoms | Narrador/a |
| 2005 | Perception | Dr. Mary Smith |
| 2008 | The Response | Coronel Carol Simms |
| 2010 | The Best and the Brightest | The Player's wife |
| 2012 | Flatland 2: Sphereland | Over-Sphere |
| 2013 | Drawing Home | Edith Morse Robb |

## Enllaços externs

* Web oficial